PRIOPĆENJE ZA MEDIJE

Hotel Bellevue i Vitality Hotel Punta nominirani za impresivnu nagradu World Spa Awards 2023

Mali Lošinj, 13. srpnja 2023. – **Lošinjski hotel Bellevue i Vitality Hotel Punta i ove su godine nominirani za prestižnu nagradu „World Spa Awards“, čime je još jednom prepoznata kvaliteta njihovih spa centara. Naime, oba su se hotela više puta našla u prestižnom međunarodnom društvu i nositelji su nagrade World Spa Awards, a nove nominacije pokazuju kako njihovi centri nastavljaju napredovati, postavljajući najviše svjetske standarde.**

Nakon što je World Spa Awards Hotel Bellevue proglasio najboljim u Hrvatskoj i u svijetu, dodijelivši mu nagradu Croatia's Best Hotel Spa 2022 i World’s Best Hotel Spa 2021, ovaj hotel s pet zvjezdica i njegova proslavljena Bellevue Spa Clinic nastavljaju oduševljavati. **Hotel Bellevue**, kojeg **cijenjena britanska spisateljica i novinarka Bryony Gordon** naziva *„najbajkovitijim i najljekovitijim mjestom na planeti“,* hotel je svjetske klase samo nekoliko koraka udaljen od ljekovitog tirkiznog mora uvale Čikat, koje koristi i u svome elegantnome spa centru, koji ne samo da je nominiran za Croatia’s Best Hotel Spa 2023, već i za World’s Best Detox Programme.

*Signature* usluga Hotela Bellevue – Sea-Tox imerzivni je detoks u sklopu kojega se koriste pročišćavajuća svojstva lošinjske morske vode kako bi se potaknuo proces samočišćenja tijela kroz detoksicirajuću hranu, aktivnosti potaknute pokretom i ciljane spa tretmane. Jedinstveni Sea-Tox program koristi najsuvremeniju medicinsku tehnologiju koja dubinski čisti organizam, balansira hormone, ublažava upale, aktivira staničnu regeneraciju, usporava oksidativni stres i povećava energiju.

*„Što spa centar čini izvanrednim? Odgovor na to pitanje pronašla sam u Hotelu Bellevue i Boutique Hotelu Alhambra na otoku Lošinju. Kombiniranjem tretmana vrhunskih stručnjaka, u prostoru koji će vas očarati dizajnom te uz lokalne aromatične proizvode napravljene samo za vas, osjećat ćete se kao potpuno nova osoba, resetirana i spremna za suočavanje sa svijetom. Jedva čekam vratiti se nazad“,* rekla je **proslavljena britanska glumica i komičarka Nina Wadia OBE** i tako potvrdila ovogodišnje nominacije.

**Nakon prošlogodišnje titule najboljeg, Vitality Hotel Punta opet nominiran**

Vitality Hotel Punta poznato je revitalizacijsko odredište na otoku Lošinju. Nakon što je prošle godine dobio World Spa Awards, u istoj je kategoriji – Croatia's Best Wellness Retreat nominiran i ove godine. Njegov Vitality Center & Spa spaja wellness inovacije i medicinsku stručnost s vodećim sportskim i opuštajućim sadržajima, uz povoljne klimatske karakteristike samog otoka i netaknutu prirodu.

Zahvaljujući ljekovitom morskom zraku, eteričnim uljima otočnih biljaka i morskim planktonima koji se koriste, tretmani Vitality Center & Spa pospješuju disanje i oporavak dišnog sustava. Njegov nagrađivani *signature* program Space to Breathe uključuje aktivnosti na otvorenom, spa tretmane i fitness. Vitality Center & Spa godinama je poznat kao certificirani spa, prilagođen osobama s alergijama, a među svojim uslugama nudi i profesionalne terene za tenis, pilates, jogu, vodene sportove te moderno opremljenu teretanu.

Glasovanje za 9. godišnji program World Spa Awards je otvoreno za javnost i završava u ponoć, 8. kolovoza 2023. Popis nominiranih, kao i mogućnost glasovanja dostupni su na službenim stranicama [World Spa Awards.](https://worldspaawards.com/nominees/2023)

Lošinj Hotels & Villas istaknuti je brend vrhunskih i luksuznih hotela i vila smještenih na slikovitom otoku Lošinju. Gostima pruža jedinstveno iskustvo, spajajući lokalne tradicije s modernim luksuzom u očaravajućem, prirodnom okruženju. Otok Lošinj poznat je po bogatoj lječilišnoj tradiciji, koja datira još od kraja 19. stoljeća, a brend Lošinj Hotels & Villas posvećen je očuvanju i promicanju ovog naslijeđa luksuza i wellnessa. Unutar brenda Lošinj Hotels & Villas nalazi se nekoliko luksuznih objekata, uključujući boutique hotel i niz ultraluksuznih povijesnih vila, kao i Classic Collection objekti s četiri zvjezdice. Svi objekti su smješteni u srcu lošinjske ljekovite klime, nude prekrasan pogled na more, restorane svjetske klase, nagrađivane wellness programe te cijeli niz sadržaja idealnih za intimni, aktivni ili obiteljski odmor.

.